નવી દિલ્હી, 23 ઓક્ટોબર : વડાપ્રધાન નરેન્દ્ર મોદી માર્ગ, રેલવે અને વીજળી સહિતના માળખાકીય ક્ષેત્રોના કામકાજ અને વિકાસની સમીક્ષા 5 નવેમ્બરે કરવાના છે. આ પ્રસંગે સંબંધિત મંત્રાલયના વરિષ્ઠ અધિકારીઓ પણ ઉપસ્થિત રહેશે. આ અંગે એક સૂત્રએ જણાવ્યું કે વડાપ્રધાને વિવિધ મંત્રાલયો અંતર્ગત ચલાવવામાં આવી રહેલી વિવિધ માળખાકીય સુવિધાઓની પ્રગતિની સમીક્ષા કરવા માટે 5 નવેમ્બર, 2014ના રોજ એક બેઠક બોલાવી છે.